રાજકીય નેતાઓ સાથેની વાતચીતમાં એક વાત સ્પષ્ટ થઈ રહી છે કે પાલિકાઓ અને પંચાયતોમાં નવા સુકાનીઓની પસંદગીમાં ભાજપ હોય કે કોંગ્રેસ, બંને પક્ષોએ આગામી લોકસભાની ચૂંટણીના મુદ્દાને ધ્યાનમાં રાખ્યો છે. લોકસભાની ચૂંટણી આડે હવે એક વર્ષ કરતાં પણ ઓછો સમય બાકી રહ્યો છે ત્યારે તેના સોગઠા અત્યારથી ગોઠવવામાં આવી રહ્યા છે, કારણ કે લોકસભાની ચૂંટણીમાં સ્થાનિક નેટવર્ક ગોઠવવામાં આ નવા સુકાનીઓની જ મદદ લેવી પડતી હોય છે.